text: Opløftet stemning i nyt ambulanceselskab
  28 juli 2016 kl. 16.22
  Lønnen er gået ind – og der kommer ro på. Deet betyder, at ca. 500 redningsfolk i det nye regionale ambulanceselskab kan ånde lettet op.
  TV SYD var med til et af de orienteringsmøder, som regionsformand Stephanie Lose og den konstitueret direktør for Den syddanske Ambulancetjeneste, Mads Haugaard, er på til de største stationer fra det konkurs-ramte Bios.
  - Jeg har for to minutter siden fået bekræftet at lønnen for juli måned bliver udbatalt, siger tillidsmand Peter Senger, Esbjerg, til TV SYD.
  - Så der er styr på det nu?
  - Ja, det virker det som om. Som I også kan se bag mig, så er der en ret opløftet stemning. Så det har været noget af en forløsning.
  - Det uro, der har været de sidste dag, betyder, at vi er glade for at der kommer ro på. Vi håber, at alle omkring os kan give os lidt arbejdsro, siger redder Palle Hansen, station Varde, til TV SYD
  